钦定古今图书集成/明伦汇编/闺媛典/第304卷 > 皇清三十七 > 朱绶妻李氏
## 钦定古今图书集成/明伦汇编/闺媛典/第304卷 > 皇清三十七 > 朱绶妻李氏

按《凤翔县志》：“李氏，朱绶妻，郡庠生李枝盛女。夙娴内则，克尽妇道。绶病亡，氏年二十五，女三岁，子方周，翁姑俱老，衣食不给，茕茕靡恃。氏勤纺绩，工刺绣，以奉翁姑，育子女。或怜之，劝改嫁。氏以死自誓，人莫敢复言。翁殁，事姑尤谨，教子女皆能成立。”